संचार उपग्रह जी सैट-12 का सफल प्रक्षेपण  
जी सैट-12 का वजन 1410 किलोग्राम है और ये संचार से जुड़ा सबसे आधुनिक सैटेलाइट है, जिसमें 12 एक्सटेंडेट सी बैंड के ट्रांसपोंडर लगे हैं।
इसरो ने श्रीहरिकोटा अंतरिक्ष केंद्र से नए संचार उपग्रह जी सैट−12 का सफल प्रक्षेपण किया है, जिसे लेकर पीएसएलवी सी−17 4 बजकर 48 मिनट पर रवाना हुआ।  जी सैट-12 का वजन 1410 किलोग्राम है और ये संचार से जुड़ा अभी तक का सबसे आधुनिक सैटेलाइट है, जिसमें 12 एक्सटेंडेट सी बैंड के ट्रांसपोंडर लगे हैं। जी-सैट 12 एक सब जियोसिंक्रोनस ऑरबिट में धरती का चक्कर लगाएगा। इस सेटेलाइट की ऑरबिट अंडाकार है।  ये धरती के सबसे करीब 284 किलोमीटर और अधिकतम 21 हजार किलोमीटर की दूरी पर चक्कर लगाएगा। हालाकि उपग्रहों के लॉन्च में इसरो को महारथ हासिल है, लेकिन कारोबार के लिहाज से भी ये एक बड़ी कामयाबी है।